Martin Laine

Martin Laine (sündinud 1993) on eesti ajakirjanik.

 Haridus 
Laine on õppinud Pärnu ühisgümnaasiumis. Kaitses bakalaureusetöö Tartu Ülikooli ühiskonnateaduste instituudis ajakirjanduse erialal.

 Töö 
Aastatel 2016–2018 oli ta Pärnu Postimehe ajakirjanik ja tegevtoimetaja"Ajakirjanik Martin Laine: Ma ei uskunud, et pean kontorist väljudes üle õla vaatama" Pärnu Postimees, 27. aprill 2019, pärast seda Postimehe uuriva toimetuse reporter. 

2020. aastast töötab Ekspress Meedia uuriva toimetuse ajakirjanikuna."Ekspress Meedias alustavad tööd Holger Roonemaa, Martin Laine, Oliver Kund" Delfi, 23. jaanuar 2020 

Kirjutanud ka rahvusvahelistele meediaväljaannetele nagu uuriva ajakirjanduse väljaanne OCCRP ja New Lines Magazine.

 Tunnustus 

2018 – Eesti Ajalehtede Liidu parima maakonna uudisloo autor ja aasta noore ajakirjaniku preemia nominent 
2019 – MTÜ Korruptsioonivaba Eesti andis Martin Lainele ning ajakirjanik Oliver Kundile aasta korruptsioonivastase teo tunnustuse, sest Postimehe ajakirjanikud andsid Tallinna Tehnikaülikooli väidetava pettuse kajastamisel olulise panuse vihjeandjate kaitse temaatika tõstatamisele Eesti ühiskonnas"Postimehe ajakirjanikud pälvisid korruptsioonivastase teo tunnustuse" Postimees, 9. detsember 2019 
2019 – valiti Bonnieri preemia nominendiks Swedbanki rahapesu puudutava artiklisarja eest. 
2020 – nomineeriti Bonnieri preemiale Louis Freeh'd puudutava artikliseeria kaasautorina
2021 – valiti meedialiidu aasta olemusloo preemia laureaadiks koos Levila ja Eesti Päevalehe ajakirjanikega Eesti luterlikku kirikut puudutava artiklisarja eest ning oli taas aasta noore ajakirjaniku nominent.
2023 – Bonnieri preemia (koos Riin Aljase, Oliver Kundi, Holger Roonemaa, Tiina Kaukvere ja Aleksander Algoga, ühistööna valminud artikliseeria laenuärist)
2023 – noor ajakirjanik 2022
2023 – Daphne Caruana Galizia nimelise rahvusvahelise uuriva ajakirjanduse auhinna finalist, sest paljastas Venemaa ja Euroopa poliitikute rahalised sidemed.
2024 – Bonnieri preemia MTÜ Slava Ukraini omastamisskandaali paljastamise eest (jagatud koos Delfi ja ERRi ajakirjanikega). 
2024 – aasta ajakirjanik.

 Isiklikku 
Martin Laine on muusik, loob ühemehebändiga MeMy industriaalset gootilikku muusikat.

 Vaata ka 

 uuriv ajakirjandus

 Viited 

Kategooria:Eesti ajakirjanikud
Kategooria:Eesti muusikud
Kategooria:Tartu Ülikooli sotsiaalteaduskonna vilistlased
Kategooria:Sündinud 1993